У дакладзе акцэнтавалася ўвага на паляпшэнні якасці адукацыі, рабоце з адоранымі дзецьмі. Узнімаліся пытанні па праблемах арганізацыі падвозу дзяцей да ўстаноў адукацыі, арганізацыі харчавання школьнікаў, замацаванні маладых спецыялістаў на Докшыччыне. Асаблівай увагі патрабуюць дзеці з асаблівасцямі псіхафізічнага развіцця. Важным складнікам сістэмы з’яўляецца дадатковая адукацыя дзяцей і моладзі, якая не толькі забяспечвае баўленне часу вучняў, але і дапамагае развіваць творчыя здольнасці, тэхнічныя, турыстычныя, спартыўныя навыкі. Прыцягвалася ўвага і да арганізацыі работы па прафілактыцы злачынстваў і правапарушэнняў сярод непаўналетніх.